26. ΑΝΑΓΚ. ΝΟΜΟΣ υπ’ αριθ. 449 της 5/9 Ιουλ. 1945 (ΦΕΚ 178) Περί επικούρων αξιωματικών Λ.Σ. Άρθρ.1.-1.Εν περιπτώσει επιστρατεύσεως ή πολέμου ο Υπουργός της Εμπορικής Ναυτιλίας, δύναται δι’ αποφάσεώς του δημοσιευομένης εις την Εφημεριδα της Κυβερνήσεως, να καλή ονομαστικώς, όπως υπηρετήσωσιν εις το Λιμενικόν Σώμα ως Επίκουροι Αξιωματικοί, ιδιώτας οίτινες, λόγω ειδικής μορφώσεως ή πείρας, αναγκαιούσι δια τας ηυξημένας εν επιστρατεύσει ή πολέμω απαιτήσεις των υπηρεσιών διοικήσεως Εμπορικού Ναυτικού. Ούτοι δεν δύνανται να υπερβώσι τους πεντήκοντα. 2.Εις τους κατά τ’ ανωτέρω επικούρους απονέμεται ο βαθμός του Σημαιοφόρου Λιμενικού διατηρούμενος μέχρι της απολύσεώς των. 3.Η απόλυσις των Επικούρων γίνεται ευθύς ως εκλείψουν αι ανάγκαι δι’ ας προσελήφθησαν είτε ομαδικώς δι’ άπαντας είτε ατομικώς δι’ ένα έκαστον, δι’ αποφάσεως του Υπουργού Εμπορικής Ναυτιλίας δημοσιευομένης εις την Εφημερίδα της Κυβερνήσεως. Άρθρ.2.-1.Επί των Επικούρων Λιμενικών Αξιωματικών εφαρμόζονται αι περί Επικούρων Αξιωματικών Β.Ν. ισχύουσαι διατάξεις πλην καθ’ όσον άλλως ορίζεται δι’ αυτούς.  «Η αληθής έννοια της παρ. 1 του άρθρ. 2 του Α.Ν. 449/45 είναι ότι επί των Επικούρων Λιμενικών Αξ/κών εφαρμόζονται αι εκάστοτε ισχύουσαι διατάξεις περί των επικούρων Αξ/κών Β.Ν. πλην καθ’ όσον άλλως ορίζεται δι’ αυτούς». (Α.Ν. 1106/1946). 2.Αι δυνάμει της υπ’ αριθ. 211/5.5.1945 πράξεως του Υπουργικού Συμβουλίου γενόμεναι κατατάξεις Επικούρων θεωρούνται έγκυροι και καλώς γενόμεναι. Η ισχύς του παρόντος άρχεται από της δημοσιέυσεώς του εις την Εφημερίδα της Κυβερνήσεως. 20.Γ.α.24-26 Αξιωματικοί και Υπαξιωματικοί Λ.Σ. 